Δύο μαθήτριες της Γ΄Γυμνασίου έκαναν μια έρευνα στα πλαίσια του μαθήματος της Τεχνολογίας, που αφορούσε την ενασχόληση των νέων με το διαδίκτυο, μοιράζοντας σχετικά ερωτηματολόγια.

 Τα ερωτηματολόγια που απαντήθηκαν είναι 21. Απάντησαν 13 κορίτσια και 8 αγόρια. Παρατηρήθηκε ότι το 52% των μαθητών είναι συνέχεια συνδεδεμένο στο ίντερνετ, αλλά μόνο το 33% ανεβάζει σε social media ό,τι σημαντικό κάνει, ενώ το ίδιο ποσοστό μαθητών αναμένει με αγωνία να πάρει likes και views. Όμως το πιο σημαντικό είναι το ότι κανένας μαθητής ή μαθήτρια δεν απάντησε καταφατικά στις εξής ερωτήσεις:« Μήπως σας έτυχε να είστε στο φροντιστήριο και να βγήκατε έξω, για να παρακολουθήσετε κάτι στο κινητό σας που νομίζατε ότι ήταν πιο σημαντικό από το μάθημα;» και «Αισθάνεστε πως η κοινωνική σας δικτύωση είναι σημαντικότερη και από τον ίδιο σας τον εαυτό;». Επιπλέον, τα 2/3 των μαθητών-τριών δεν μιλάνε με τους φίλους τους στο κινητό, όταν πρέπει να διαβάσουν. Τέλος, το 1/3 των μαθητών έχει κάνει προσπάθεια μείωσης των ωρών απασχόλησης στο διαδίκτυο αλλά απέτυχε.

Κάποια από τα παραπάνω αποτελέσματα θεωρούμε ότι είναι αρκετά ενθαρρυντικά. Δε συμφωνείτε;

Γεράσιμος Κονταξής τμήμα Γ΄1

1. Είστε συνέχεια συνδεδεμένοι στο Ίντερνετ;

ΝΑΙ: 11 μαθητές (52%) ΟΧΙ: 10 μαθητές (48%)

1. Μόλις κάνετε κάτι που νομίζετε πως είναι ενδιαφέρον φροντίζετε να το στείλετε σε δίκτυο τύπου socialmediaσε γνωστούς και φίλους;

ΝΑΙ: 7 μαθητές (33%) ΟΧΙ: 14 μαθητές (67%)

1. Μόλις στείλετε κάτι στα socialmediaαναμένετε με αγωνία αν το παρακολούθησαν και πόσοι έχουν κάνει like;

ΝΑΙ: 7 μαθητές (33%) ΟΧΙ: 14 μαθητές (67%)

1. Κατά τη διάρκεια του διαβάσματος έχετε ανοιχτό το κινητό/ τάμπλετ και μιλάτε με τους φίλους σας;

ΝΑΙ: 7 μαθητές (33%) ΟΧΙ: 14 μαθητές (67%)

1. Μήπως σας έτυχε να είστε σε φροντιστήριο και να βγήκατε έξω για να παρακολουθήσετε κάτι στο κινητό σας που νομίζετε ότι είναι πιο σοβαρό από αυτό που κάνετε;

ΝΑΙ: κανένας μαθητής (0%) ΟΧΙ: 21 μαθητές (100%)

1. Έχετε κάνει προσπάθεια απελευθέρωσης ( έστω μείωσης των ωρών απασχόλησης) από τη συνήθεια αυτή και αποτύχατε;

ΝΑΙ: 7 μαθητές (33%) ΟΧΙ: 14 μαθητές (67%)

1. Αισθάνεστε πως η κοινωνική σας δικτύωση είναι σημαντικότερη και από τον ίδιο σας τον εαυτό;

ΝΑΙ: κανένας μαθητής (0%) ΟΧΙ: 21 μαθητές (100%)